钦定古今图书集成/明伦汇编/闺媛典/第225卷 > 金大绅妻祝氏
## 钦定古今图书集成/明伦汇编/闺媛典/第225卷 > 金大绅妻祝氏

按王思任《金氏节孝传》：“金母祝太君者，御史金兰之
曾祖母也。年十七，适金大绅号实斋者。未五年，实斋
没，太君口不接水几十日。子辂才三岁，见太君哭亦
哭，太君不食亦不食。姑王涕而提之曰：‘此非吾儿金
大绅耶？此儿活，则大绅不死矣。吾老矣，能代汝活此
儿哉’？于是太君憬然拭泪。家贫，勉给一粥，以莠塞檐”
霤。姑妇负六极之忧，太君十指皆秃，得谷则进其精，
而私饱其核。隔垣媪窃窥，叹之，而姑不知也。未几火
作，翁柩不得行，太君急出其姑与子，而子不肯出。乃
失声四号，将伏棺待，焰感动行路，乃共出之。亡何，姑
又即世，丧葬亦勉措成礼。父桂轩精《鹊意》之术，见甥
且长，谓太君曰：“汝延师教子，固也，独不视而釜乎？一
突不黔，三餐转盼，秀才不中，陪钱货耳。不如刀圭日
进，且可树德。”太君曰：“然。”于是命子学医，医成而教之
曰：毋竞高华后惸独辂长跪受教。居常扃一阁，匪蒸
尝不下待子姓俨若朝典。御史幼时，趋之无时，太君
抚其顶，授《易》一卷曰：“吾初筮得《蹇》之《泰》二爻，子当之
矣。”可遂读《易》。纳之，果而去。里人告举旌节，即麾手曰：
“妇人不幸，乃有今日，何举之有？无钱供纸笔，无米酒
供指画，如恕老妇馀年，则有零钗一股，当镕之赎免。”
里人笑谢不敢。凡寡居六十年，以八十六岁无疾而
逝。